Phokis — Delphi — 170-157/6 BC
Region: Central Greece (IG VII-IX) — Delphi 

αρχοντος εν δελφοις αμφιστρατου μηνος ηρακλειου επι τοισδε απεδοτο πολλις πολυκρατεος σωμα ανδρειον ωι ονομα τεχνων τωι απολλωνι τωι πυ[θ]ιωι τιμας αργυριου μναν τεσσαρων καθως επιστευσε ταν ωναν τεχνων τωι θεωι. παραμεινατω δε τεχνων παρα πολλιν ετη οκτω ποιων το ποτιτασσομενον παν το δυνατον ανενκλητος ων αχρι ου κα διε[ξελ]θη τα οκτω ετη και ει κα παραμεινη καθως γεγραπται βεβαιος εσ[τ]ω α ωνα τωι θεωι και ο βεβαιωτηρ βεβα[ιο]υτω τωι θεωι κατα τους νομους τας πολιος εις τον παντα χρονον ει δε μη παραμειναι τεχνων ανενκλητος καθως γεγραπται ατελης και ακυρος εστω α ωνα. βεβαιωτη[ρ] κατα τους νομους τας πολιος τελεσαρχος δαμοτελεος. κυριος δε εστω ο παρεντυχων ει κα παραμεινη τεχνων τα οκτω ετ[η] συλεων τεχνωνα ως ελευθερον ανυποδικος ων και ανυπευθυνος πασας δικας και ζαμιας. μαρυτροι οι ιερεις του απολλωνος αμυντας ταραντινος ιδιωται ξενων μενων μαντιας δημητριος σιμιας αντιφανης ξενοδαμος αγαθων τριχονευς.